**Ministru kabineta noteikumu projekta**

**„Grozījumi Ministru kabineta 2004.** **gada 26.** **oktobra noteikumos Nr.** **895 „Kārtība, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 20. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2004. gada 26. oktobra noteikumi Nr. 895 „Kārtība, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos” (turpmāk – noteikumi Nr. 895) nosaka dzīvnieku sacensību, tirgus, izsoles vai izstādes organizētājam pienākumu:1) reģistrēt plānotā pasākuma norises vietu Lauksaimniecības datu centrā novietņu reģistrā un nodrošināt to dzīvnieku reģistrēšanu attiecīgās novietnes dzīvnieku reģistrā, kuri piedalās pasākumā;2) nodrošināt lauksaimniecības dzīvnieka pārvietošanas deklarāciju Latvijā reģistrētiem lauksaimniecības dzīvniekiem, kas piedalās Latvijas teritorijā organizētā pasākumā;3) nodrošināt, ka pasākumā piedalās dzīvnieki, kas reģistrēti un apzīmēti atbilstoši normatīvajos aktos noteiktajām prasībām.Lauksaimniecības dzīvnieku novietnes tiek reģistrētas un dzīvnieku pārvietošanas deklarācijas tiek aizpildītas Ministru kabineta 2014. gada 15. jūlija noteikumos Nr. 393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr. 393) noteiktajos gadījumos.Tā kā pasākumi ar dzīvnieku piedalīšanos tiek organizēti izstāžu zālēs, parkos, pļavās u.c. vietās, šādas vietas nav nepieciešams reģistrēt Lauksaimniecības datu centra novietņu reģistrā, tāpēc arī nav nepieciešams reģistrēt dalībai pieteiktos dzīvniekus novietnes dzīvnieku reģistrā, kā arī dzīvnieku īpašniekiem noformēt pārvietošanas lauksaimniecības dzīvnieku deklarāciju.Veterinārmedicīnas likumā un noteikumu Nr. 895 5. un 8. punktā noteiktās prasības ir pietiekamas, lai Pārtikas un veterinārais dienests nodrošinātu veterināro uzraudzību un kontroli pasākumos ar dzīvnieku piedalīšanos:1) Veterinārmedicīnas likuma 56. panta 3. punkts nosaka pienākumu praktizējošam veterinārārstam ziņot attiecīgās Pārtikas un veterinārā dienesta teritoriālās struktūrvienības vadītājam par valsts uzraudzībā esošo dzīvnieku infekcijas slimību uzliesmojumiem vai aizdomām par tiem;2) noteikumu Nr. 895 5. punktā ir noteikts pienākums pasākuma organizētājam informēt attiecīgo Pārtikas un veterinārā dienesta teritoriālo struktūrvienību par pasākuma norises vietu, datumu un laiku. Savukārt noteikumu Nr. 895 8. punkts nosaka prasību pasākuma organizētājam uzrādīt Pārtikas un veterinārā dienesta valsts veterinārajam inspektoram dokumentus par dzīvniekiem, kas piedalās pasākumā, kā arī ar praktizējošu veterinārārstu noslēgtu līgumu par pasākuma laikā dzīvniekiem veicamajām pārbaudēm un neatliekamās palīdzības sniegšanu.Noteikumu Nr. 895 3. punktā noteikts, ka par noteikumos minēto prasību ievērošanu atbildīgs ir pasākuma organizētājs. Attiecībā uz atbildīgo personu par dzīvnieku apzīmēšanu un reģistrēšanu prasības ir noteiktas citos spēkā esošos normatīvajos aktos:1) Dzīvnieku aizsardzības likuma 6. pants nosaka, ka dzīvnieka īpašnieks nodrošina dzīvnieka reģistrēšanu un apzīmēšanu normatīvajos aktos noteiktajā kārtībā;2) noteikumu Nr. 393 4. punkts nosaka, ka īpašnieka un turētāja pienākums ir reģistrēt un apzīmēt lauksaimniecības dzīvnieku.Ievērojot minēto:1) no noteikumiem Nr. 895 nepieciešams svītrot pasākuma organizētājam noteikto pienākumu reģistrēt plānotā pasākuma norises vietu Lauksaimniecības datu centra novietņu reģistrā, nodrošināt dzīvnieku reģistrēšanu attiecīgās novietnes dzīvnieku reģistrā un lauksaimniecības dzīvnieka pārvietošanas deklarāciju Latvijā reģistrētiem lauksaimniecības dzīvniekiem, kas piedalās Latvijas teritorijā organizētā pasākumā;2) noteikumus Nr. 895 skaidrības labad nepieciešams papildināt, norādot atbildīgo personu par dalībai pasākumā pieteikto dzīvnieku reģistrēšanu un apzīmēšanu.Ņemot vērā minēto, sagatavots Ministru kabineta noteikumu projekts „Grozījumi Ministru kabineta 2004. gada 26. oktobra noteikumos Nr. 895 „Kārtība, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos”” (turpmāk – noteikumu projekts).Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauksaimniecības datu centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz pasākumu ar dzīvnieku piedalīšanos organizētājiem, kā arī lauksaimniecības dzīvnieku īpašniekiem, kuru dzīvnieki piedalās izstādēs.Organizētāji pasākumiem ar dzīvnieku piedalīšanos un to dalībnieki Latvijā netiek uzskaitīti. |
| 2. | Tiesiskā regulējuma ietekme uz tautsaimniecību un administratīvo slogu | Personām, kas organizē pasākumus ar dzīvnieku piedalīšanos, administratīvais slogs tiek samazināts, svītrojot prasību reģistrēt pasākuma norises vietu Lauksaimniecības datu centra novietņu reģistrā, kā arī nodrošināt dalībai pieteikto dzīvnieku reģistrēšanu novietnes dzīvnieku reģistrā.Lauksaimniecības dzīvnieku īpašniekiem administratīvais slogs tiek samazināts, svītrojot prasību nodrošināt dzīvnieku pārvietošanas deklarāciju Latvijā reģistrētiem lauksaimniecības dzīvniekiem, kas piedalās Latvijas teritorijā organizētā pasākumā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šā gada 23. oktobrī ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts šā gada 22. oktobrī elektroniski nosūtīts saskaņošanai biedrībām „Lauksaimnieku organizāciju sadarbības padome”, „Latvijas lauksaimniecības, mežsaimniecības un zivsaimniecības kamera”, “Latvijas Jātnieku federācija” un “Latvijas kinoloģijas federācija”. |
| 3. | Sabiedrības līdzdalības rezultāti | Pēc publicēšanas Zemkopības ministrijas tīmekļvietnē iebildumu un priekšlikumu izteikšanas termiņa laikā no sabiedrības pārstāvjiem nav saņemti iebildumi vai priekšlikumi par likumprojekta saturu.Latvijas kinoloģijas federācija elektroniski iesniedza priekšlikumu projekta papildināšanai, un tas tika ņemts vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Latvijas Jātnieku federācija, biedrība „Latvijas lauksaimniecības, mežsaimniecības un zivsaimniecības kamera” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Pārtikas un veterinārā dienesta funkcijām un struktūru. |
| 3. | Cita informācija | Nav. |

Zemkopības ministrs Jānis Dūklavs

Krēgere 67027639

Ilze.Kregere@zm.gov.lv